****

**БЪЛГАРСКА ФЕДЕРАЦИЯ ПО ЙОГА**

**О Т Ч Е Т**

**за дейността на БФ по Йога за 2018 г.**

**1.ЧЛЕНОВЕ НА БФЙ**

1.1. Към м. декември 2018 г в БФЙ членуват 28 клуба от цялата страна

По лично молба бяха изключени 3 клуба: Сдружение „ Йога Фелоушип” с председател Светлана Благоева, Сдружение„Радост за всички” с председател Веселинка Стоилчева, Спортен клуб „НЕД“ с председател Юлияна Василева.

Членски внос за 2018 г не са заплатили и следва да бъдат предложени за изключване са следните клубове:

Сдружение „Движение за хармонично развитие на човека“ от гр. Русе, Сдружение “ Клуб по йога Лазур“ от гр. Бургас и Сдружение „Лотос” от гр. Плевен

**2.УЧЕБНА ДЕЙНОСТ**

2.1. 14-15.04.2018 г се проведе обучение за повишаване на квалификацията на преподавателите по йога на тема „Мантра йога за здраве и хармония“ с гост – лектор от Института в Кайвалядхама, Индия, проф. Р. Бхогал в с. Лозен, център на БЧК

2.2. 23 юни - 8 юли 2018 г в 15-дневен курс се проведе Обучение по ведическа йога терапия – първо ниво , Vedic Yoga Therapy Training - level 1 (VYTT 1) с гост – лектор д -р Нисар Шейх от Индия.

2.3. През периода 06 – 14 октомври 2018 г. УС на БФЙ организира НАДГРАЖДАЩО ОБУЧЕНИЕ „ПРЕПОДАВАНЕ НА ЙОГА НА ДЕЦА“ , гр. София с участието на 22 курсисти.

2.4. През 2018 г. Продължи обучението редовен прием в НСА за новата специалност ЙОГА. Бяха приети 2 студенти задочно обучение и продължи обучението на 2- ри курс студенти задочно и редомно обучение.

2.5. През 2018 г продължава обучението на СДК към НСА и БФЙ с провеждането на 4 модула с участието на 38 специализанти. Випуск 2018- 2019 г

2.6. През 2018 г се направи предложение към НСА да се проведе Факултативна учебна дисциплина за студентите от ТФ, УФ, Нова специалност – редовно и задочно обучение. Целта на факултативната дисциплина е да запознае студентите с основите на дисциплината йога, с интердисциплинарното ѝ значение и приложение в спорта и свободното време

**3. Йога семинари**

|  |  |  |  |
| --- | --- | --- | --- |
| дата | проява | място | организатор |
| 16.01.2018 г. до 21.01.2018 | ЗИМЕН ЙОГА ЛАГЕР” | к.к. Пампорово, хотел „Финландия” | СНЦ „Йога Център - Хридая” |
| 23.02 | Семинар: „Чакрите – мостът към себепознанието” | гр. Бургас, | СНЦ „Йога Център - Хридая” |
| 19 февруари | [Eднодневен семинар със свами Ведантананда „Основни принципи за изграждане на лична практика (садхана) от асани и пранаяма“](http://yogabg.com/events-and-news.php?page=program&view=detail&id=101) | София | БЙА |
| 02.03 | Семинар „МУЛАДХАРА ЧАКРА - ЧАКРИТЕ МОСТ КЪМ СЕБЕПОЗНАНИЕТО”: | гр. Бургас, | СНЦ „Йога Център - Хридая” |
| 09.03 | Еднодневен семинар „Свадхищхана чакра и подсъзнанието” | гр. Бургас, | СНЦ „Йога Център - Хридая” |
| 31 март- 8 април | йога семинар | Хотел “Лион”, Банско | ЙК „ Вяра „- София |
| 23 април | Еднодневен семинар със свами Ведантананда "Практики от пратяхара, полезни за съвременния начин на живот" | София | БЙА |
| 27.04.2018 г. до 29.04.2018 | ЙОГА СЕМИНАР „ЙОГА И МЕДИТАЦИЯ – КЛЮЧ КЪМ ПЪЛНОЦЕНЕН ЖИВОТ“ : | хотел „Калина Палас” гр. Трявна; | СНЦ „Йога Център - Хридая” |
| май | Семинар върху Упанишадите | Хотел „ Панорама“ Априлци, | ЙК „ Свародая“ |
| 23-27 май | Йога- ваканция |  | Йога клуб Шанти |
| 21–24.06.2018 | Интегрален ритрийт | Банско | Сдружение Видя Проект |
| 24.06.2018 г. до 01.07.2018 | ЛЕТЕН МОРСКИ ЙОГА ЛАГЕР | гр. Китен, Хотел „Грийн парк”; | СНЦ „Йога Център - Хридая” |
| 27-31 юли | Йога семинар | Хотел Лион, Боровец | Сдружение „Свами Дев Мурти” |
| юли | Йога ваканция | Хотел Радинас Уей, Боровец | Йога арт студио Шанти |
| 15 юли | Йога арт фестивал „Пловдив за младите“ | Пловдив | Йога арт студио Шанти |
| 24 юни- 1 юли | Летен йога лагер | Китен | Йога център „Хридая“ |
| 14-22 юли | Планински йога семинар | Хотел Лион, Боровец | ЙК „Вяра“ |
| 21- 29 юли | Национален планински Йога – семинар | Хотел Орфей, Пампорово | БФЙ и СНЦ „ Ришикеш“ |
| 12-20 август | Летен йога лагер | Банско | БЙА |
| 13-19 август | ЛЕТЕН ПЛАНИНСКИ ЙОГА ЛАГЕР | Пампорово, хотел „Финландия“ | Йога център „Хридая“ |
| 1-10 септември | морски йога семинар | Св. Влас | ЙК „Вяра“ |
| 04-07 октомври | ритрит | Гърция | Сдружение Видя Проект |
| 08.11.2018 г. - 11.11.2018 г | **ЕСЕНЕН ЙОГА УИКЕНД** | хотел „Олимп”, гр. Велинград | Йога център „Хридая“ |

**4. Международния ден на йога**

Международният ден на йога през 2018 г. се празнува в 33 града в България.Основното събитие се проведе в София на 24-ти юни от 10:00 часа в Inter Expo Center - Интер Експо Център на бул. „Цариградско шосе“ No147. Под патронажа на посланикът на Република Индия в България India in Bulgaria (Embassy of India, Sofia) Н. Пр. г-жа Пуджа Капур. Почтен гост бе вице-президентът на Република България г-жа Илияна Йотова.Още 32 други града от различни краища на България участваха със свои програми в честването на Международния ден на йога 2018, Варна, Пловдив, Асеновград, Сливен, В. Търново, Бургас, Свиленград, Русе, Плевен, Горна Оряховица, Казанлък и др.Организатори на събитието в София и цялата страна бе Посолство на Република Индия в София India in Bulgaria (Embassy of India, Sofia), Индологическа фондация "Изток-Запад", Българска федерация по йога, Българска йога асоциация, фондация “Изкуството да жевееш” – България, фондация “Девъм”, и десетки йога- клубове в България

**5. Държавно първенство по йога**

Държавното първенство по йога тази година се проведе в Пленарна зала на Община Русе, на 16-17 юни 2018. Организатор бе Българска федерация по йога и йога клуб „BMST“, гр. Русе. В него взеха участие седем клуба от членовете на Българска федерация по йога, 25 състезатели и Отборното класиране на ДП 2018г.е следното: Първо място – Клуб „Изида“ – Свиленград Второ място – Клуб „Йога“ – Велико Търново Трето място – Клуб „Усмихнато цвете“ – Казанлък.

**6. Официални срещи :**

6.1. 04.09.2018 г се състоя официална вечеря с президента на Р. Индия Shri Ram Nath Kovind в хотел Шератон.

**7. Издателска дейност :**

7.1. Издаване на авторски компакт диск с Биджа мантри, в изпълнение на артист – музикант Марина Великова.

7.2. Подготовка, редакция и превод на книгата „ Yoga for your tipe „

7.3. Превод на книгата "Гхеранда самхита".

**8. Доброволческа дейност :**

Специализантите от СДК курса 2018-2019 г проведоха редица доброволни изследователски практики :

8.1. Изследване на тема "Влиянието на йога върху качеството на живот при редовно практикуващи жени". В това изследване взеха участие 18 жени от СДК йога'2018. Началото на изследването е 1.10.2018г., а краят 31.03.2019г. Научни ръководители са Ани Бакалова и проф.Кайков. Научният труд ще се оформи като монография, разделена на 3 глави.

8.2. Изследване на училищна тревожност с група от 13 деца в 60 ОУ Св. Кирил и Методи в кв. Бенковски в София. С психологичен тест проведен в началото на октомври с деца на възраст 11-12 години и контролна група от около 30 души в класовете на децата, които участват в йога заниманията.Училищното настоятелство е дало резултатите от училищния успех на децата във входно ниво

8.3. Изследване : „Въздействие на йога практиката при пациенти с шизофрения“.

Проектът беше стартиран на 01.10.2018 г. с извършване на независима психологична оценка (персонална) на участниците в експерименталното изследване (пациенти с шизофрения в Държавна психиатрична болница – гр. Бяла). Оценката беше извършена от обучен за работа с пациенти с психоза експерт психолог. Използваният инструментариум PANSS е международно признат и широко използван като основен, надежден източник за оценяване на пациенти с психоза при провеждане на експериментални проучвания и изследвания в целия свят. Йога практиката започна на 15.10.2018 г. и приключи на 14.12.2018 г. (9 седмици с интензивност 4 пъти в седмицата). Научен ръководител бе Ани Бакалова.Предстои финалната оценка по PANSS на пациентите от експерт психолога, отчитане на резултатите и довършване на проекта.

Съставил : .................................................

/ Вера Захариева- председател на БФЙ /